[{"text_idx": "#000002", "text": "Ein nod yw addysgu\u2019r cyhoedd i werthfawrogi a deall barddoniaeth Gymraeg, yn enwedig y gelfyddyd o gynganeddu, a hybu\u2019r rhai sydd am farddoni."}, {"text_idx": "#000003", "text": "Newydd ei chyhoeddi y mae'r gyfrol hon sy\u2019n edrych ar waith un o feirdd pwysicaf Cymru, y diweddar Iwan Llwyd."}, {"text_idx": "#000005", "text": "Gyda chyfraniadau gan feirdd a beirniaid llenyddol amlwg mae Awen Iwan yn cynnig astudiaeth fanwl o waith y bardd fu farw yn 2010. Dyma\u2019r gyfrol gyntaf i gynnig trafodaeth gynhwysfawr o\u2019i waith."}, {"text_idx": "#000007", "text": "\u201cY farn am Iwan Llwyd wedi\u2019r trafod ydi mai y fo oedd bardd Cymraeg mwyaf ei genhedlaeth,\u201d meddai Twm Morys yn ei gyflwyniad i\u2019r gyfrol. \u201cYmhen blynyddoedd eto, pan fydd hyd yn oed Guto Dafydd wedi mynd i\u2019w aped (a bwrw, fel sydd raid inni, y bydd darllen o hyd ar farddoniaeth Gymraeg), rwy\u2019n credu y bydd y farn honno wedi newid, ac y gwelir mai Iwan Llwyd a ganodd orau o neb mewn unrhyw genhedlaeth am y \u2018newyddfyd Cymraeg\u2019.\u201d"}]